Bola tampar

Bola tampar merupakan satu sukan Olimpik di mana dua pasukan yang dipisahkan oleh satu jaring tinggi menggunakan tangan atau (jarang) bahagian badan lain untuk memukul atau menampar sebiji bola melangkaui jaring kepada lawan . Setiap pasukan yang mempunyai enam pemain dibenarkan memukul bola tersebut tiga kali berturut-turut. Mata dikira apabila bola jatuh ke dalam gelanggang lawan, lawan melakukan kesalahan atau lawan gagal mengembalikan bola dengan betul. Bola tampar merupakan satu sukan aktif. Disebabkan banyak serangan memerlukan pemain menyentuh bola di atas jaring, kebolehan melompat ditekankan dalam permainan ini. . Sukan bola tampar di Malaysia bermula sekitar tahun 1920-an di Pulau Pinang. Ia dipopularkan oleh pelajar-pelajar yang baru pulang daripada Universiti Chi-Nan, Shanghai, sebelum berkembang di Selangor dan negeri-negeri lain.Ia permainan yang amat terkenal bagi golongan lelaki mahupun wanita. Dimainkan Di England dan Merupakan Permainan orang luar satu ketika dahulu sebelum diperkenalkan ke Tanah Melayu Peraturan sukan Dimensi gelanggang Sebuah gelanggang bola tampar berkeluasan 9 x 18 meter yang dibahagikan suatu jaring kepada dua segi empat sama yang lebarnya 1 meter. Jaring gelanggang berketinggian 2.43 meter dari kawasan tengah gelanggang bagi peringkat lelaki dan 2.24 meter bagi peringkat perempuan. Kelegaan tinggi (height clearance) minimum untuk gelanggang jenis tertutup yang dicadangkan ialah sebanyak 7 m, namun ketinggian melebihi 8 m juga disyorkan. Bola Persekutuan Bola Tampar Antarabangsa (Fédération Internationale de Volleyball, FIVB) menetapkan bahawa bola yang digunakan harus: berbentuk sfera, diperbuat daripada kulit haiwan semulajadi atau sintetik, berukur lilit sebanyak 65–67 sm, mempunyai berat sebanyak 260–280 g, dan, mempunyai tekanan dalaman antara 0.30–0.325 kg/sm2. Pengambilan mata Apabila bola menyentuh lantai dalam lingkungan gelanggang atau silap servis dibuat, pasukan yang berlawanan diberikan satu mata sama ada mereka membuat servis atau sebaliknya. Bola dikira masuk jika ia menyentuh garisan. Pasukan yang memenangi satu mata selepas membuat servis dapat membuat servis pembuka pada pusingan setersnya. Jika pasukan yang memenangi mata tidak membuat servis pada mata yang sebelumnya, maka pasukan yang menservis akan menukar kedudukan mereka mengikut arah jam. Permainan akan berterusan sehingga mana-mana pasukan meraih 25 mata dahulu seterusnya memenangi set. Perlawanan mempunyai lima set di mana set terakhir dimainkan sehingga 15 mata diraih dahulu dari mana-mana pasukan. Teknik Servis Servis pada zaman sekarang bukan lagi sebagai awal dari suatu permainan atau sekadar menyajikan bola, tetapi sebagai suatu serangan pertama bagi regu yang melakukan servis. Servis tangan bawah Mula-mula pemain berdiri di petak servis dengan kaki kiri lebih ke hadapan dari kaki kanan. Bola dipegang dengan tangan kiri. Bola dilambungkan tidak terlalu tinggi, tangan kanan ditarik ke bawah belakang. Setelah bola kira-kira setinggi pinggang, lengan kanan diayunkan lurus ke depan untuk memukul bola. Telapak tangan menghadap bola dan tangan ditegangkan untuk mendapat pantulan yang sempurna, tangan dapat pula menggenggam. Servis tangan atas Servis tenis Sikap persiapan dimulai dengan mengambil posisi kaki kiri lebih ke depan, kedua lutut agak rendah. Tangan kiri dan kanan bersama-sama memegang bola,tangan kiri menyangga bola, tangan kanan di atas bola. Bola dilambungkan dengan tangan kiri kira-kira setengah meter di atas kepala. Tangan kanan ditarik ke belakang atas kepala, menghadap depan. Lakukan gerakan seperti mensmesh bola, perhatian terpusat pada bola. Lecutan tangan diperlukan pada saat perkenaan bola. Servis apungan Posisi kaki sama seperti servis tenis. Tangan kiri memegang bola dan tangan kanan di samping setinggi pelipis. Dengan tangan kiri bola di lambungkan sedikit ke samping kanan tidak terlalu tinggi. Setelah bola melambung ke atas setinggi kepala, tangan kanan dipukulkan pada bagian tengah bola. Pukulan float dapat dilakukan dengan beberapa cara: Dengan tumit tangan. Dengan tangan, di saat ibu jari dilipat ke dalam dan menempel pada telapak tangan. Memukul dengan tangan tergenggam. Cekis Sikap permulaan dengan mengambil sikap berdiri menyamping dengan tubuh bagian kiri lebih dekat ke jaring. Bola dipegang tangan kiri dan kanan. Saat bola dilambungkan, badan diliukkan sedikit ke belakang dan lutut ditekuk. Kedua tangan dijulurkan ke arah samping bawah kanan dalam keadaan memegang bola. Bola dilambung ke atas kepala dengan kedua belah tangan. Setelah bola lepas, tangan kanan ditarik ke samping kanan bawah, liukkan badan ke kanan. Berat badan ada di kaki kanan, telapak tangan menghadap ke atas. Setelah bola ada pada jangkauan tangan,secepatnya bersama sama lengan, liukkan badan ke samping kiri Perkenaan bola bagian bawah belakang bola,pukulan bola dibantu liukkan badan dan lecutan tangan. Posisi pemain Pada waktu servis, kedua pasukan harus berada dalam lapangan/daerah masing-masing dalam 2 deret ke samping. Tiga deret ada di depan dan tiga deret ada di belakang. Pemain nombor satu dinamakan server, pemain kedua dinamakan spiker, pemain ketiga dinamakan set upper atau tosser, pemain nomor empat dinamakan blocker, pemain nombor lima dan enam dinamakan libero. Lihat juga Bola tampar pantai Sepak takraw Rujukan Pautan luar FIVB USA Volleyball AVP American Volleyball Coaches Association Electronic Volleyball Scoreboard [1]